CELEX: 32008R0457
Language: bg
Date: 2008-05-23 00:00:00
Title: Регламент (ЕО) № 457/2008 на Комисията от 23 май 2008 година относно класирането на някои продукти в Комбинираната номенклатура

27.5.2008   
            
            
               BG
            
            
               Официален вестник на Европейския съюз
            
            
               L 137/4
            
         
      РЕГЛАМЕНТ (ЕО) № 457/2008 НА КОМИСИЯТА
   
   от 23 май 2008 година
   относно класирането на някои продукти в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подраздели към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата от приложението към настоящия регламент, следва да бъдат класирани според кодовете по КН, посочени в колона 2, по силата на основанията, посочени в колона 3.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляря за срок три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата от приложението, следва да бъдат класирани в Комбинираната номенклатура с кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 май 2008 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 360/2008 на Комисията (OB L 111, 23.4.2008 г., стр. 9).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоката
               
               
                  Класиране
                  (код по КН)
               
               
                  Основание
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Продукт, състоящ се от кварцова плака с покритие от хром и фоточувствителен материал, с размери 15 cm (дължина) × 15 cm (широчина) × 0,6 cm (дебелина) (т. нар. „заготовка за фотошаблони“).
                              Продуктът ще бъде в последствие експониран и проявен, за да се превърне във „фотошаблон“, използван в производството на полупроводникови устройства.
                           
                        
               
                  3701 99 00
               
               
                  Класирането се определя от общи правила 1, 3(а) и 6 за тълкуване на Комбинираната номенклатура и от текстовете на кодове по КН 3701 и 3701 99 00.
                  Продуктът следва да се класира в позиция 3701, тъй като е неекспонирана фотографска плака, покрита с фоточувствителен материал (вж. обяснителните бележки към Хармонизираната система за позиция 3701).
               
            
                  
                              2.
                           
                           
                              Продукт, състоящ се от кварцова плака с покритие от хром, върху която са нанесени диаграми на електронни схеми посредством процес, сходен с този на експониране и проявяване на фотографски плаки (т. нар. „фотошаблон“). Размери: 15 cm (дължина) × 15 cm (широчина) × 0,6 cm (дебелина).
                              Продуктът се използва в производството на полупроводникови шайби (wafers) за фотографско прехвърляне на електронни схеми върху полупроводниковите шайби.
                           
                        
               
                  3705 90 90
               
               
                  Класирането се определя от общи правила 1, 3(а) и 6 за тълкуване на Комбинираната номенклатура, забележка 2 към глава 37 и от текстовете на кодове по КН 3705, 3705 90 и 3705 90 90.
                  Класиране в позиция 8486 се изключва, тъй като „фотошаблонът“ не е неразделна част от машина за производство на монокристални полупроводникови пластини или шайби, а е независим консуматив и заменяемо пособие с определени характеристики.
                  Продуктът се класира в позиция 3705, тъй като е експонирана и проявена фотографска плака от вида, предназначен за проектиране на неподвижно изображение върху полупроводникови шайби (wafers).
               
            
                  
                              3.
                           
                           
                              Уред, предназначен да увеличава естествената светлина в помещение, състоящ се от призматична куполна леща, система от тръби и разсейващи лещи.
                              Уредът улавя светлина през купол на покрива и я пренася чрез вътрешната си отражателна система към тавана на помещението, откъдето светлината се разсейва.
                           
                        
               
                  9013 80 90
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодовете по КН 9013, 9013 80 и 9013 80 90.
                  Класирането в позиция 9405 като лампа или апарат за осветяване се изключва, тъй като уредът не създава светлина, а улавя, пренася и разсейва дневна светлина чрез оптични приспособления.
                  Следователно уредът следва да бъде класиран като оптично устройство в позиция 9013.